Държавен вестник, бр. 96, 2008 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  96
КОМИСИЯ ЗА РЕГУЛИРАНЕ
НА СЪОБЩЕНИЯТА
ПРАВИЛА
за реда за осигуряване на достъп до електрон-
ни съобщителни услуги чрез мрежите за на-
земно цифрово радиоразпръскване и за оси-
гуряване на електронни съобщителни услуги,
предназначени за лица със слухови и зрител-
ни увреждания чрез тези мрежи (приети с Ре-
шение № 2102 от 8.Х.2008 г. на КРС)
Г л а в а  п ъ р в а
ОБЩИ ПОЛОЖЕНИЯ
Чл. 1. С тези правила се уреждат редът за
осигуряване на достъп до електронни съобщи-
телни услуги чрез мрежите за наземно цифрово
радиоразпръскване и достъпът на лица със слу-
хови и зрителни увреждания до електронни
съобщителни услуги.
Чл. 2. Предприятията, осъществяващи елек-
тронни съобщения чрез разрешение за ползване
на индивидуално определен ограничен ресурс—
радиочестотен спектър, за осъществяване на
електронни съобщения чрез мрежи за наземно
цифрово радиоразпръскване, са длъжни да оси-
гурят условия за достъп до електронни съобщи-
телни услуги.
Чл. 3. (1) Достъпът до електронни съоб-
щителни услуги чрез мрежите за наземно циф-
рово радиоразпръскване е свободен и не се
ограничава.
(2) В определени случаи, описани в лицен-
зиите, издавани от Съвета за електронни ме-
дии, и разрешенията за ползване на индиви-
дуално определен ограничен ресурс—радио-
честотен спектър за наземно цифрово радио-
разпръскване, издавани от Комисията за ре-
гулиране на съобщенията, достъпът до елек-
тронни съобщителни услуги, предоставяни
чрез мрежите за наземно цифрово радиораз-
пръскване, би могъл да се осъществява при
условията на условен достъп.
Чл. 4. Електронните съобщителни услуги,
предоставяни чрез мрежите за наземно цифро-
во радиоразпръскване, са следните, без да се
ограничават до:
а) телевизионни програми;
б) радиопрограми;
в) електронни програмни ръководства;
г) достъп до интернет и електронна поща;
д) електронна търговия и електронни бан-
кови операции;
е) видео по заявка, интерактивни игри;
ж) обогатяване на съдържанието с аудиоопи-
сание, аудиосубтитри, специализирани субтит-
ри и език на знаците, предназначени за лица
със слухови и зрителни увреждания.
Г л а в а  в т о р а
ДОСТЪП ДО ЕЛЕКТРОННИ СЪОБЩИТЕЛ-
НИ УСЛУГИ ЧРЕЗ МРЕЖИТЕ ЗА НАЗЕМ-
НО ЦИФРОВО РАДИОРАЗПРЪСКВАНЕ
Чл. 5. (1) Предаваният цифров сигнал тряб-
ва да позволява приемането и декодирането му
чрез потребителското оборудване, достъпно на
пазара, което да отговаря на изискванията за
съвместимост и да дава възможност на потре-
бителя да се включва в цифрова платформа по
негов избор.
(2) За предоставяне на услуги като: интерак-
тивна телевизия, интернет или услуги за данни,
е необходим канал за обратна връзка.
(3) Продажбите и маркетингът на крайни
устройства с оценено съответствие и с деклара-
ция за съответствие в случаите, когато се изис-
ква декларацията да придружава продукта по
Закона за техническите изисквания за продук-
тите, се осъществяват свободно и могат да се
извършват от продавачи на дребно, телекому-
никационен или телевизионен оператор.
Чл. 6. Всеки аналогов телевизионен апа-
рат с интегрален екран с видим диаметър над
42 сантиметра, който се предлага за продаж-
ба или под наем, трябва да бъде оборудван с
най-малко един изход за отворен интерфейс
(стандартизиран или съответстващ на стан-
дарт, приет от призната европейска стандар-
тизационна организация или съответстващ на
отраслова спецификация), например съедини-
тел за общ интерфейс от типа DVB, който дава
възможност за просто съединяване на пери-
ферни устройства и пренос на всички елемен-
ти на цифровия телевизионен сигнал, вклю-
чително информация за интерактивни услуги
и услуги с условен достъп.
Чл. 7. Предприятията, осъществяващи елек-
тронни съобщения чрез разрешение за ползва-
не на индивидуално определен ограничен ре-
сурс—радиочестотен спектър, за осъществява-
не на електронни съобщения чрез мрежи за
наземно цифрово радиоразпръскване, са задъл-
жени да използват отворени интерфейси за
приложни програми.
Чл. 8. Предприятията, осъществяващи
електронни съобщения чрез разрешение за
ползване на индивидуално определен ограни-
чен ресурс—радиочестотен спектър, за осъ-
ществяване на електронни съобщения чрез
мрежи за наземно цифрово радиоразпръсква-
не, са длъжни да осигурят равнопоставен дос-
тъп до съвместими електронни програмни
ръководства за всяка от предоставяните теле-
визионни програми.
Чл. 9. Обществените електронни съобщител-
ни мрежи, създадени за разпространение на
цифрови телевизионни услуги, трябва да имат
възможност за разпространение на широкоек-
ранни телевизионни услуги и програми.